Source: http://nyomaban.blogspot.com/2013_02_25_archive.html
Timestamp: 2020-01-28 09:27:22
Document Index: 34286233

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'Kúria ', 'bíróság ']

Üzenet folytatása: hétfő, február 25, 2013
A pápa változtatott a konklávé szabályain
Február 25-én, hétfőn XVI. Benedek pápa közzétette Motu proprio apostoli levelét, amelyben módosít néhány pápaválasztásra vonatkozó szabályzatot. Ennek célja, hogy biztosítsa a római pápa megválasztásának lehető legjobb módját, továbbá elősegítse egyes rendelkezések biztosabb értelmezését és megvalósítását.
A pápa motu propriojában leszögezi: egyetlen választó bíborost sem lehet kizárni sem az aktív, sem a passzív választásból, semmilyen ok vagy érv alapján, betartva az Universi Dominici Gregis konstitúció 40. és 75. pontjainak előírásait.
A konstitúció megállapítja, hogy az Apostoli Szék törvényes megüresedésének pillanatától kezdve 15 teljes napon át kell várni a távollévőkre a konklávé megkezdése előtt. XVI. Benedek azonban a Bíborosi Kollégiumot felruházza azzal a joggal, hogy előbbre hozza a konklávé megkezdésének időpontját, miután megállapítják minden választó bíboros jelenlétét. Ugyanígy lehetőségük nyílik a bíborosoknak arra is, hogy meghosszabbítsák a várakozást néhány nappal, amennyiben súlyos indokok állnak fenn. A sede vacante megkezdésétől számított maximum 20 nap után azonban meg kell kezdeni a konklávét, függetlenül attól, hány pápaválasztó bíboros van jelen.
A konklávé titkosságára vonatkozó normák szerint „Vatikánváros egész területét és az azon belüli székhellyel rendelkező hivatalok rendes tevékenységét a kérdéses időszakban úgy kell szabályozni, hogy biztosítva legyen a pápaválasztással kapcsolatos minden tevékenység titkossága és szabad lefolytatása. Különösen ügyelni kell arra a konklávén szolgálatot teljesítő prelátusok segítségével is, hogy a választó bíborosokat senki meg ne közelítse, miközben a Szent Márta Házból a Vatikáni Apostoli Palotába közlekednek”.
„Minden személy, akinek bármilyen okból és bármikor tudomására jut valami, ami közvetlenül vagy közvetve érinti a választás cselekményeit, különösen a választáson történt szavazásokat, szigorú titoktartásra van kötelezve a választó bíborosok testületén kívüli minden személy vonatkozásában: emiatt a választás megkezdése előtt pontosan meghatározott módon és formula szerint esküt kell tenniük annak tudatában, hogy ennek megszegése az Apostoli Széknek fenntartott latae sententiae (magától azonnal, automatikusan beálló) kiközösítésbe esnek.
A választás közfelkiáltásnak vagy inspirációnak és kompromisszumnak nevezett módjai eltöröltettek és a római pápa megválasztása egyedül titkos választás útján történik. A pápa meghatározza, hogy a római pápa érvényes megválasztásához szükség van a kétharmados többségre, a jelenlévő választók összességét véve alapul.”
Ha az Universi Dominici Gregis konstitúció 72, 73 és 74 pontjai alapján lefolytatott választások nem hoznak eredményt, akkor egy napot az imának, az elmélkedésnek és az egymás közti megbeszélésnek kell szentelni. A következő szavazások során már csak a két legtöbb szavazatot kapott bíboros között lehet választani kétharmados többséggel. Ez a két bíboros passzív marad, azaz nem szavazhat. (II. János Pál az Universi Dominici Gregisben még úgy törvénykezett, hogy ilyenkor a szavazatok 50 százaléka elég, és minden bíboros lehet jelölt, ezt XVI. Benedek nem most, hanem még korábban módosította.)
A pápaválasztás további lefolyását nem módosította XVI. Benedek. Azaz megtörtént a választás, a diakónus bíboros behívja a terembe a bíborosi kollégium titkárát és a pápai szertartásmestert, ezután a bíborosi kollégium dékánja vagy a rendben és korban első bíboros az egész testület nevében kikéri a megválasztott beleegyezését a következő szavakkal: „Elfogadod-e kánonjogi megválasztásodat pápává? Amint megkapta az igenlő választ, megkérdezi: Hogyan akarod nevezni magad? Ekkor a szertartásmester jegyző minőségben két ceremoniárius tanúval megszerkeszti az új pápa megválasztásának és felvett nevének dokumentumát.
A megválasztott azonnal (nem pedig beiktatásától kezdve) a római egyház püspöke, igazi pápa, a püspöki kollégium feje, elnyeri az egyetemes egyház fölötti teljes és legfelső hatalmat, és gyakorolhatja azt.
http://tortenelemportal.hu/2013/02/szekely-zaszlo-eredete/
Mi történik a kommunista bűnökkel?
Amikor 2011. július 18-án a háborús bűncselekménnyel ártatlanul megvádolt Képíró Sándort felmentő ítélet kihirdetésekor végigtekintettem a Fővárosi Bíróság Katonai Tanácsának Fő utcai tárgyalótermében szorongó tömegen, s kitüntetett helyen pillantottam meg a volt Jugoszlávia területén elkövetett háborús bűntettek üldözésével megbízott szerbiai főügyészt, eszembe ötlött mindaz a fonákság, visszásság, erkölcsi és jogi botrány, amely az úgynevezett büntetőjogi igazságtétel kérdéskörében terheli a magyar közösségi tudatot, s nyitott kérdésként jelen van a jogalkotás és jogalkalmazás területén még akkor is, ha sokak mit sem tudnak erről. (Dr. Zétényi Zsolt írása a Magyar Hírlap mai számában jelent meg.)
Eszembe sem juthatott azonban olyan képzeletbeli helyzet, hogy Belgrádban a több tízezer délvidéki ártatlan magyar őslakos 1944. őszi kegyetlen meggyilkolásával vádolt akkori bűnösök, a szerb fegyveres erő, illetve szabadcsapatok tagjai ellen ezért folyó törvényszéki tárgyaláson ott ül majd Magyarország legfőbb ügyésze vagy valamelyik helyettese…
Azóta változott a helyzet, mert 2012. január 1-jén hatályba lépett a 2012. évi CCX. törvény, az emberiesség elleni bűncselekmények büntetendőségéről és elévülésének kizárásáról, valamint a kommunista diktatúrában elkövetett egyes bűncselekmények üldözéséről. Ez a törvény kizárja a nemzetközi jog szerint el nem évülő bűncselekmények elévülését, mintegy megerősítve a magyar közjog ismert elvét. A törvény szól a kommunista diktatúrában elkövetett egyes bűncselekmények üldözéséről, végrehajtva az alaptörvény átmeneti rendelkezéseinek el nem évülési tételét. A törvény szerint kommunista bűncselekmény a kommunista diktatúrában a pártállam nevében, érdekében vagy egyetértésével elkövetett szándékos emberölés, szándékos súlyos testi sértés minősített esetei, kényszervallatás, jogellenes fogva tartás, hűtlenség és felségsértés, illetve felségsértés a magyar állam ellen és bűnpártolás e cselekményekkel kapcsolatban. E cselekmények közül a törvény szerint azok üldözhetők, amelyek miatt a kommunista diktatúrában az elkövetővel szemben politikai okból nem indult büntetőeljárás az elkövetéskor hatályos büntetőtörvény ellenére. 1991. november 4-én már elfogadott egy felelősségre vonási törvényt az akkori Magyar Országgyűlés, hasonló tartalommal és filozófiával, mint a húsz évvel későbbi. Ezt a törvényt 1992. március 5-én megsemmisítette az Alkotmánybíróság 11/1992 (III.5.) AB sz. határozatával.
Az Országgyűlés 1991–1993 között a kommunista diktatúra alatt elkövetett, de politikai okokból nem üldözött bűncselekmények elkövetőinek büntethetősége érdekében három törvényt és egy országgyűlési határozatot is elfogadott, de az Alkotmánybíróság mind a négy jogszabályt alkotmányellenesnek minősítette.
A legitimitás elve
Húsz évig tartott az állapot, melyben a téves jogi és politikai véleményen lévők, a valamilyen okból felelősségre vonást ellenzők alkotmányellenes törekvésekkel vádolták a húsz évvel ezelőtti Országgyűlést. Ennél nagyobb baj volt az, hogy bár ez az időszak jogilag holt időnek bizonyult, bűnüldözés nem történt, a biológiai óra azonban könyörtelenül járt, s így a felelősségre vonhatók köre mára talán néhány emberre szűkült. Jelenleg nem tudunk vádemelésről egyetlen ügyben sem. Biszku Béla, az állampárt első emberei közé tartozó volt belügyminiszter, politikai bizottsági tag ellen folyik büntető eljárás.
Mennyire felel meg ez a helyzet egy rendszerváltoztató szándék és filozófia alapján zajló politikai jogi átalakulás követelményeinek? Melyek az alapvető megfontolások és elvek? Legalább három parancsoló elv létezik.
Mindenekelőtt a legalitás, azaz a törvényesség elve megköveteli, hogy a bűncselekményeket üldözni kell az elkövetéskor hatályos törvény alapján. Az elmúlt húsz esztendőben a legalitás elvét sértő érvrendszer telepedett rá a magyar jogrendszerre és jogalkotásra, s mintegy megbénította azt. A kommunista bűnösök felelősségre vonásának jogi parancsát Németországban és Csehországban törvénnyé tették, sem Romániában, sem Bulgáriában nem utasították el, bizonyos keretek között gyakorolták. Alkotmánybírósági kötelező erővel csak nálunk tiltották meg.
A csaknem fél évszázados alkotmánysértő hatalomgyakorlás után különös jelentőséget kap a szabadon, demokratikus szabályok szerint létrejött államhatalom elismertsége, elfogadottan alkotmányos mivolta, hitelessége. Legitim hatalomgyakorlási mód a társadalomellenes korábbi hatalmi megnyilvánulások megtagadása, a sérelmek orvoslása, végső soron a büntetőtörvények alkalmazása a bűnözés útjára lépett megelőző illegitim hatalom egyénileg bűnös képviselőivel (pártfogoltjaival) szemben.
Szervezeti tekintetben mindenképpen szükséges lenne a nyomozó és ügyészi szervezet olyan átalakítása, melynek értelmében az ügyészi szervezeten belül a történeti ügyekkel foglalkozó szervezeti egységet kellene létrehozni. Ezen ügyészi, s rendőri szervezeti egységnek kizárólag az elmúlt rendszerek bűneinek és bűnöseinek felderítésével kellene foglalkoznia.
A 2011. évi CCX. törvény 3.§ (1) b. pontja szerint „kommunista diktatúra: az 1949. augusztus 20. és 1990. május 1. közötti időszak”. Ez az önkényes, a történeti tényekkel ellentétes időhatár- megállapítás közkegyelmet jelent az 1945–1949 között, az állami bűnözés legsúlyosabb időszakában elkövetett súlyos kommunista bűncselekmények tetteseinek. Az egész társadalmat sújtó állami bűnözés tekintetében az 1944. december 21-től 1990. május 2-ig tartó időszak, helyesen, egységesen ítélendő meg. Így rendelkezett az 1991. évi elévülési törvény is, melynek ezen szabályát az Alkotmánybíróság sem kifogásolta. Semmi ok nincs a visszalépésre. Ez megfelel az alaptörvény, Nemzeti hitvallás azon megállapításának, hogy: „Nem ismerjük el történeti alkotmányunk idegen megszállások miatt bekövetkezett felfüggesztését.” Az idegen katonai nagyhatalmi megszállás tartama önkényuralmi időszak 1944. március 19-től kezdve. Magyarország állam- és jogrendszere a történetileg létezett magyarországi alkotmányos rendszerekkel folyamatos.
A kommunista önkényuralmi törekvések a szovjet nagyhatalmi katonai megszállás árnyékában 1944. december 21-től kezdődően jelentősen meghatározták az állam jellegét. Az erőszakszervezetek az egyeduralomra törő kommunista párt teljes befolyása alatt voltak az ellenfelekkel való leszámolás eszközeként. A belügyi szervezetek – ÁVO–ÁVH – személyi összetételét és politikai irányultságát 80–90 százalékban kommunisták és a jogfosztó úgynevezett zsidótörvények által sérelmet szenvedett (jogilag elfogultnak tekintendő) személyek határozták meg.
Nyomatékosítani kell, hogy nem volt független bíróság a pártállam idején a szó alkotmányos jogállami értelmében. Kérdés, felel-e az élethez való jogot sértő magatartásáért az a bíró vagy ügyész, aki úgy okozza emberek halálát, hogy tudja: önkényuralmi rendszerben működik, s aki amorális vagy a polgári alkotmányossági követelmények szerint alkotmányellenes törvényt alkalmaz, és aki törvényellenes állami és pártutasításokat teljesít. Felel-e magatartásáért az a bíró vagy ügyész, aki politikai nyomozószerv által előállított, koholt bizonyítékok alapján, e szerv kívánsága szerint okozza emberek halálát? Bizonyára, ha ennek egyéb feltételei megvannak.
Megtagadott hivatás
A tizenhét éves Mansfeld Péter halálbüntetésében 1958-ban közreműködő Mátsik György volt ügyész ellen tett feljelentést a Központi Nyomozó Főügyészség elutasította annak részletes kifejtésével, hogy ügyész ellen nem folytatható eljárás. Amint a határozat mondja, nem követtek el bűncselekményt azok, akik „szabályosan kihirdetett jogszabály és rögtönítélő bírósági eljárást kezdeményező ügyészi vád alapján ilyen eljárást lefolytattak, halálos ítéletet hoztak”.
Ez a védelem értelemszerűen az alkotmányos biztosítékokkal övezett független bírói hivatás gyakorlóját és ilyen jogrendszerben működő ügyészt illeti meg. Még nyilvánvalóbb a bírói hivatás és függetlenség megtagadása az 1956-os „igazságügyi” megtorlások során. Ezen eljárások beleütköztek a háború áldozatainak védelmét szolgáló genfi egyezmények közös 3. cikkébe. Számos bíró és ügyész példája, közöttük az utolsó pártállami igazságügy-miniszteré is, bizonyítja, hogy a lelkiismeretes, hivatástudatos emberek az előbbi helyzetet átélve és megszenvedve lemondtak állásukról.
A Kádár-kultusz nyomában
Büntetlen bűnösök I. – A Rózsadombon vezekelnek a diktatúra egykori vezetői
Az önkényuralmi erőszakszervezet részeként halált osztó hivatalnokokra azért sem alkalmazhatók a független bírákat védő joggyakorlati példák, mert ők nem bírói hivatást betöltő, önálló államhatalmi ágat képviselő független tisztségviselők voltak, hanem a pártállami bűnözés tettesei vagy részesei. Velük alkotmányos jogállam bírái és ügyészei nem vállalhatnak semmilyen közösséget, mert ezzel a jogállamot mocskolnák be.
Aligha vitatható, hogy a 2012. január 1-jén hatályba lépett felelősségre vonási törvény olyan tényállásai, mint a kényszervallatás vagy a jogellenes fogva tartás, ma már igen nehezen vagy egyáltalán nem deríthetők fel, s nem bizonyíthatók. Az elégtételadás megfelelő módja lehet a jogsértettek elítélésének semmissé nyilvánítása. Tény, hogy az 1945. évi VII. törvényben meghatározott háborús és népellenes ügyekben nem történt meg az elmarasztalások semmivé tétele sem a rendszerváltás előtt, sem közvetlenül utána, még részlegesen sem. Semmisnek abból az időből csupán a köztársaság és demokratikus államrend védelmére alkotott 1946. VII. tc, az ún. hóhértörvény alapján eljárt népbírósági külön tanácsok ítéletei minősülnek. Pedig a 1945. évi VII. törvénycikk alapján nemcsak a háborús főbűnösöket, hanem ezreket ítéltek még el később is. Az ő meghurcolásuk orvoslásra vár.
A fénylő múlt kötelez
A súlyos háborús bűntettek miatti elítélések nyilván nem kezelhetők a semmisség intézményével. Ezen ügyek alkotmányos felülvizsgálata rendkívüli perorvoslattal lenne lehetséges. A rendkívüli perorvoslatok a történelmi ügyekben jelenleg többnyire alkalmatlanok. Alkotmánysértő helyzet az, hogy felülvizsgálati ügyekben a Kúria köteles figyelembe venni a politikai nyomozó szerv által koholt bizonyítékokra alapított ítéleti tényállásokat, s ha az akkor eljárt bíróság a koholt tényállás szerint „helyesen” minősítette az akkori jogszabályok szerint az elé tárt bűncselekményt, az anyagi büntetőjogot nem sértette meg, nem lehet megsemmisíteni a koholt koncepciós ítéleteket.
Semmisségi törvény megalkotása mellett az eljárási szabályok kiegészítése szükséges úgy, hogy a politikai nyomozó szervek által nyomozott bűncselekmények teljes vagy bizonyos körében lehetővé kell tenni a perújítást azon ok alapján, hogy az ügyben (pontosan meghatározott) politikai nyomozó szerv járt el. Ebben az esetben a bíróságnak jogász és történész szakértő bevonásával kellene állást foglalni abban a kérdésben, hogy a politikai nyomozó szerv eljárása folytán keletkezett bizonyítékok alapján ítéletben rögzített tényállás megalapozottnak vagy megalapozatlannak, koholtnak tekintendő-e.
Emberiesség elleni, illetve háborús bűncselekménynek minősülhet számos olyan intézkedés, megtorlás, amely az 1956. évi szabadságharchoz kapcsolódott. Így nem tekinthető lezártnak Nagy Imre és társai letartóztatásának és elítélésének ügye sem, amely kapcsolódik az 1949. évi genfi egyezményben rögzített jogokhoz és jogsértésekhez. Nem tűrhető a kettős mérce. Helytelen, hogy az új törvény a büntetés korlátlan enyhítését teszi lehetővé. Jóllehet 1991-ben az első magyar törvényben is volt ilyen szakasz, az eltelt évtizedek arról győztek meg bennünket, hogy nem tehető különbség a két nagy diktatúra okozta sérelmek megméretése között.
Nem vontak felelősségre senkit a rendszerváltoztató Magyarországon a négy és fél évtizedes pártállami bűnözés miatt, beleértve az 1956-os szabadságharc után következő megtorlásokban való tevékeny részvételt, eltekintve a sortüzek vezénylőinek igen szűk körétől. Történik ez abban az országban, amely a legújabb kor páratlan hatású szabadságharcát vívta meg az önkénnyel és a kommunista világhatalommal szemben. Ez a fénylő múlt kötelez bennünket.
Zétényi Zsolt, Magyar Hírlap
(varositulelo.blog.hu)
Szteroidokkal támogatott Potemkin-Európa pénzügyi rendszere és a hiperinfláció
A G-20 vezetői a legutóbbi ülésükön Moszkvában egyöntetűen és a politikával egyetértésben egy csodálatos pénzszorzás után (az úgynevezett "mennyiségi lazítás jegyében", a "Helikopter Ben" Bernanke és az EKB elnöke Draghi után szabadon) továbbra sem szabadulhatnak meg a világ pénzügyi idegességétől. Az ultrakonzervatív cikkekben, mint a Neue Zürcher Zeitung-ban (NZZ), már teljesen tabu a H-szó (= hiperinfláció) használata. Ugyanakkor, a piacokat elárasztják nemcsak pénzzel, hanem különböző "Muckefuck" (pótlék) változataival a kétszintű bankrendszernek, amelyek mindegyikének csak egyetlen célja van, hogy álcázza a spekulációt és az utolsó táncot a kitörni készülő vulkán kürtőjében.
Február 18-á figyelmeztetés küldtek a BBC-nek, hogy figyelembe véve az ultra vékony monetáris politikát, csak idő kérdése, hogy berobbanjon a magas infláció, vagy akár a hiperinfláció. Hasznosnak bizonyultak Charles Gave, a GaveKal Hong Kong-i piackutató cég meglátásai. A GaveKal rámutatott közelgő megróbáltatások valódi okaira - nevezetesen, hogy Európa egy hatalmas Potemkin falu, a homlokzat mögött található Dél-Európával. Ez a halálos spirál váltja ki a megsemmisítését az ipari bázisoknak Olaszországban, Spanyolországban és Franciaországban. A "monetáris szteroidok" mérgezett ajándékai a központi bankoknak és a pénzügyi kártyavár ismét szétesik.
Még ha a BBC úgy is véli, hogy idézni kell a befektetőket és az elemzőket, még mindig az az igazság, Dél-Európában létezik egy halálos spirál. Görögországban, például, az embereknek csak az alapvető gyógyszerekhez való hozzáférése biztosított, az öngyilkossági ráta emelkedik Európa déli részén. Hatalmas agyelszívás jön létre hamarosan Németországban és Észak-Európában, és jó, ha nem pusztítja el az alapjait a gazdasági hasznosítási lehetőségeknek. Potemkin falu Európában, kába az egész transz-atlanti térség és Japán pénzügyileg. A trójai program, mint egy "ajándék" a Központi Bankoktól, amit élveznek a rövid távú mega-spekulánsok bizonyítja, hogy ez katasztrófa mindenki számára.
Figyelmeztetések sora érkezik az internetes fórumokról, hogy a politika - a monetáris zsilipek a központi bankoknál az USA, az EU, az Egyesült Királyságban és Japánban - nem mutatja az egyértelmű szándékát, hogy feloldja a megfizethetetlen adósságok kérdését a pénzügyi rendszerben. A hiperinfláció révén kisajátítanák a lakosság nagy tömegeit egy későbbi tervezett új pénznem-rendszer kialakításához, természetesen csak a nemzetközi pénzügyi elit "klub" tagjai javára. Talán sokkoló az első állítás, de valójában mindenki számára nyilvánvaló, hogy a politika "Nem számít, hogy mit akar".
Az EKB elnöke Draghi & Co., több mint hiszi, és évek óta foglalkozik is a hiperinfláció 1923-as lefolyásának tanulmányozásával Németországban, mert akkor, mint most is, ott vannak a haszonélvezői ennek a politikának. Azok, akik elmenekültek időben az ingatlanok értékével, az ipari üzemekkel, bányákkal, stb, azt követően a "valuta reform" megerősítette pozícióikat.
Szerencsére, a pénzügyi létesítményekben korántsem egységes a vélemény a monetáris zsilipek korlátlan megnyitásával kapcsolatban. A Szövetségi Nyíltpiaci Bizottság (FOMC) legutóbbi ülésén mutatták be a résztvevők száma, akik elutasítják Bernanke politikáját, hogy "néhány" is lehet több a "soknál". Ez volt az első alkalom egy nyílt vitára, a hiper-inflációs politika pénznyomtatásának fokozatos megszüntetésére, és a kapcsolódó nehézségekre, hogy a Fed tönkretenné ebben az esetben a kilépést fontolgató "kaszinó gazdaságokat".
A Fed vezetője Richard Fisher, (Dallas, Texas), és az amerikai Federal Deposit Insurance Corporation (FDIC), alelnöke, Thomas Hoenig a vezetője egy növekvő csoportnak, amely elnökökből és regionális bankárokból áll az USA-ban, és a Roosevelt által is alkalmazott teljes helyreállítását szorgalmazza a Glass-Steagall törvényt felhasználva. Ennek alapja az a felismerés, hogy a Bernanke & Co. által javasolt politikája hiperinflációhoz vezet, és katasztrofális társadalmi, politikai és gazdasági következményei lesznek.
(Glass-Steagall törvény: "1933-ban, a gazdasági világválság hatására hozott amerikai törvény, amely a kereskedelmi bankoknak megtiltja a befektetési banki funkciókat ill. értékpapír-kereskedő cégek birtoklását. A szétválasztás, amelyet az angolszász tőzsdei zsargonban üvegfalnak nevezetek, a nyolcvanas évek közepe óta csak korlátozottan működik, ám az univerzális bankrendszer gyakorlatához képest még mindig elég szigorúan, mivel a pénzpiaci alapok és a kereskedelmi kötvények (GP-k) terjedése átmenetet jelent a két terület között.")
Lyndon LaRouche politikai cselekvési bizottsága országos kampányt indított az újbóli Glass-Steagall törvény átmeneti bevezetéséért. A legutóbbi sikeres mozgósítás tény, ahogy most már hetedik parlamentként, Dél-Dakota is elfogadott egy állásfoglalást ezzel kapcsolatban. Minden nap egyre több az aktivisták száma, akik emlékeztetik a parlamenti képviselőket, kongresszusi tagokat, és a szenátorokat a szolgálatuk gyakorlását meghatározó amerikai alkotmány követelményeire a közjó érdekében. Tekintettel arra, hogy számos részében az Egyesült Államok gazdaságilag összeomlott, valamint Dél-Európa is, ez vitát váltott ki a hazafias erők és az Egyesült Államok Wall-Street-i lobbistái között.
Eddig a németországi helyzet még viszonylag fejletlen ebben a tekintetben. Bár a szövetségi kormány most bemutatott együttműködése a francia kormánnyal, az egyike a sok pótlékként szerepelő elválasztónak a banki eltéréseknél, nevezetesen egy "törvényjavaslat, hogy megvédje a kockázatok tervezés rehabilitációját és felszámolja a hitelintézetek és pénzügyi csoportok" érdekeit. Ez sajnos a teljesen monetarista kategóriákban továbbra is biztosítja, hogy a befészkelődött nagy bankok folytathassák spekulációs célokból, és nem kifejezetten a reálgazdaságok érdekében végzett tevékenységüket. Ez a kialakítás pontosan az a kritika, ahogy Richard Fisher beszélt a Frank-Dodd törvény, és az úgynevezett Volcker szabály ellen, nevezetesen, hogy egy teljesen átláthatatlan pénzügyi szektor még inkább problematikus bonyolultabb szabályozási feltételek mellett. A tervezet tükrözi, hogy a kormány és a szerzők, nem akarnak lemondani a spekulációról és a monetarizmusról.
De a kérdés az, hogy az élet és halál feletti döntés szakít-e a közeljövőben ezzel a monetáris rendszernek megdicsőülést hozó gyakorlattal, és visszatér-e egy olyan politika, amely biztosítja a fizikai gazdasági feltételeket az emberiség fennmaradásához. Sokak szerint a jelenlegi helyzetben, csak a teljes Glass-Steagall bank-elválasztás jelenthet megoldást a bankrendszerben, mert a finanszírozást kizárólag a reálgazdasághoz igazítva működhet, kerülve a magas kockázatú spekulációkat. A hiperinfláció már folyamatban van. Az eszközökön már most látható, hogy a fogyasztási cikkek indexe szándékosan manipulált. A detonáció az ingatlan, az energia-és az élelmiszeráraknál ízelítőt ad, és azzal fenyeget, hogy exponenciálisan terjedő sorozatrobbanást okoz, viszont még mindig nagyon sokan megfeledkeznek arról, vagy egyszerűen nem hiszik el, hogy nem csak a vagyonukat, de az életüket is el akarják venni.
Sok európai állam széleskörű munkanélküliség előtt áll. Az összeomló infrastruktúra, és a hosszútávú megoldások teljes hiányát viszont itthon is próbálják eltakarni. Hogy néhány szóban a hazai kapcsolódásról is beszéljünk, észre kell venni, hogy a kormányzat sem törődik mással, mint a közvagyon, és az emberek kifosztásával, húzva az időt a bankok érdekeinek megfelelően. Lépéseket tesznek, hogy fenn tudják tartani az összeomlásig - amit az USA-ban áprilisra jósolnak egyes elemzők - a tevékenységük látszatát. Ez kiderül az alábbi videóból is, ahogy Dr. Ctomba Sándor államtitkár a csalás takargatását méltatja, felsorolva azokat a látszattevékenységeket, korrekciókat, amelyeket azért hoztak, hogy ne kelljen a jog alapján kiállni megbízóik, az állampolgárok érdekei képviseletében:
A 2012-ben 2500 átvett, és a 2013-ban 13 ezer Nemzeti Eszközkezelő által átveendő lakás tulajdonosai elmondhatják magukról, hogy a futóverseny előtt eltörték a lábukat, de az ellenfél még úgy is fix befutó győztes lett, hogy meg sem jelent a versenyen, és csak a díjátadásra ment el (pedig a "játékszabály szerint" az járt volna neki, ami a harmadik gyereknek). A közelgő hiperinflációról a kormány mélyen hallgat, de a Bajnai-Gyurcsány páros is, igaz, sokan mások sem lennének "idegesek", ha Orbán, Gyurcsány vagy Bajnai összelopott milliárdjai birtokában csaphatnák be a népet... persze ehhez lelkiismeret hiánya, keselyűgyomor és rinocérosz vastagságú bőr is kellene...
Sokan még nem gondolkodtak el azon, hogy miből épültek a bankok hatalmas épületei, felhőkarcolói, amikor pl. 10% kamattal adnak ki hitelt és 5% kamatot fizetnek a betétekre. A különbözet néhány százalékából nem telne felhőkarcolókra. A globális banki birodalom arra épül, hogy érték nélküli hitelpénzt visznek be a pénzügyi rendszerbe a lakossággal megfizettetve a kiadás költségeit és "illetékét", amely hitelek törlesztése után már munkaértékű pénzt kapnak vissza, miközben folyamatosan hígítják a pénznemeket az egyre több semmiből létrehozott pénzzel. Bármely "hasonló alapokkal" rendelkező pénzrendszer végeredménye hiperinfláció és háború.
Hogy senki ne mondja, nem kínálok megoldást a világháború helyett:
Az emberek jogosan, úgy tekintenek a bankokra, mint a megtestesült Sátánra, alkalmazottaikra mint olyan emberekre, akik eladták a lelküket az ördögnek, és nem sokat tévednek. A világ jelenlegi monetáris bankrendszerét, és az adósságspirált meg kell szüntetni, és 100%-os értékfedezetű bankokra kell lecserélni, valamint kivonni a fedezet nélküli elektronikus és nyomtatott pénzeket a "forgalomból". Ezzel párhuzamosan a pénzkiadási jogot meg kell vonni minden nem nemzeti pénzügyi szervezettől, és az utóbbiaknak sem engedélyezhető 10%-ot meghaladó mértékű, és akkor is alaposan indokolt pénzkiadás kell legyen, amit rövid határidővel fedezettel kell ellátniuk, vagyis az adott államnak vagyongyarapodást kell igazolnia.
Érdekessége a "javaslatnak", hogy van még olyan hely a világon, ahol ez jól működik, bár állandó háborúban állanak a monetáris bankrendszer keselyűivel.
Szteroidokkal támogatott Potemkin-Európa pénzügyi ...